خەرمانەی ٤٦ °
خەرمانەی ٤٦ ° (بە ئینگلیزی: 46° halo)یەکێکە لە خەرمانە دەگمەنەکانی  کریستاڵی سەهۆڵی شەش پاڵو ، وەک ئەڵقەیەکی گەورە لەدەوری  خۆر دەردەکەوێت بە نزیکەیی دوو هێندەی دووریی خەرمانەی ئاسایی (خەرمانەی مانگ و خۆر ) . کاتێک خۆر لە نێوان ١٥-٢٧ پلەی ژوور ئاسۆدایە ئەم جۆرە خەرمانەیە درووست دەبێت ، خەرمانەی ٤٦ پلەیی  زۆر جار لە شێوەی کەوانەیی بە ڕەنگەکانی سەرووی بنەوشەیی دەردەکەوێت، کە لە شێوەی بازنەیەک دایە بە نزیکەی ٤٦ پلە لە تەنیشتەکانی   لای چەپ و ڕاستی خۆر درووست دەبێت.

خەرمانەی ٤٦  هاوشێوەی خەرمانەی ئاساییە (خەرمانەی ٢٢) ، بەڵام زۆر گەورەتر و کاڵترە  . خەرمانەی ٤٦ ئەو کاتە  درووست دەبێت  کە تیشکی خۆر بە شێوەیەکی هەڕەمەکی  بە ناو کریستاڵی سەهۆڵی شەش پاڵوییدا ڕەت دەبێت  کە لە شێوەی  بنکەیەکی شەشگۆشەییەوە دەرکەوێ . ئەو ناڕێکیەی نێوان  ڕووی کریستاڵەکان دەبێتە هۆی ئەوەی کە ڕەنگەکانی خەرمانەی ٤٦ پلەیی بە شێوەیەکی بەربڵاوتر بڵاودەبێتەوە لە هیی خەرمانەی ٢٢ . سەرەڕای ئەوەش ، کە زۆر تیشک لە گۆشە گەورەترەکان لادەبرێت  لە لێواری دەرەوەی خەرمانەکە .

بۆ ئەوەی جیاوازی نێوان خەرمانەی ٤٦ و خەرمانەی ٢٢ بزانین پێویستە بە وردی چاودێری بەرزبوونی خۆر و شێوە و ئاڕاستەکردنی کەوانەکە بکرێت. چونکە  خەرمانەی  ٤٦ پلەیی  تەنها کاتێک درووست دەبێت  کە خۆر دەکەوێتە ١٥-٢٧ پلە بەسەر ئاسۆدا.

سەرچاوەکان

ئەمانەش ببینە
خۆرەدرۆزنە

سەرچاوەکان